07/02/2022 | Administración LocalMunicipal
Muros
Aprobación definitiva modificación Ordenanza IAE

O Pleno da Corporación, en sesión plenaria celebrada o 25 de novembro de 2021 acordou aprobar inicialmente a modificación da Ordenanza fiscal reguladora do Imposto sobre actividades económicas do Concello de Muros, realizándose a publicación de aprobación inicial no BOP núm.238 de 16 de decembro de 2021. Durante o período de exposición pública non se presentaron reclamacións polo que a aprobación inicial se eleva a definitiva de maneira automática. Á vista do anterior, procede, de acordo co disposto na lexislación vixente, publicar o texto íntegro da Ordenanza fiscal reguladora do imposto sobre actividades económicas do Concello de Muros, modificada: En uso das facultades contidas nos artigos 133.2 e 142 da Constitución Española, de acordo co disposto nos artigos 105 e 106 da Lei 7/1985, de 2 de abril, Reguladora das Bases do Réxime Local, e de conformidade ao disposto nos artigos 15.2, 59.1 e 78 a 91 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, o Concello de Muros establece a regulación do Imposto sobre actividades económicas, que se rexerá pola presente Ordenanza fiscal e, no que non estea previsto pola mesma, polo Real Decreto Lexislativo 2/2004, de 5 de marzo, e as súas disposicións complementarias. Establécese unha bonificación da cota correspondente para os suxeitos pasivos que tributen por cota municipal e que desenvolvan actividades económicas que sexan declaradas de especial interese ou utilidade municipal por concorrer circunstancias de fomento do emprego que xustifiquen tal declaración, regulada no artigo 88.2 letra e) do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. Esta medida será de aplicación unicamente a aqueles supostos de implantación dunha nova actividade económica ou empresarial, así como a aqueles outros que consistan nunha ampliación das instalacións sempre e cando implique creación de emprego. As porcentaxes de bonificacións son as seguintes: - Dun 95% pola creación de máis de 20 postos de traballo. - Dun 75% pola creación de entre 11 e 20 postos de traballo. - Dun 50% pola creación de ata 10 postos de traballo. A bonificación concederase a petición do interesado, por tres exercicios orzamentarios, unha vez acredite que se cumpren as condicións requiridas para ser beneficiario da mesma. A devandita bonificación quedará sen efecto de non cumprirse as condicións por razón das cales se concedeu a mesma. Considerarase que existen circunstancias de especial interese ou utilidade municipal por concorrer circunstancias de fomento de emprego cando se creen novos postos de traballo. Os beneficiarios deberán solicitar a bonificación presentando as altas na Seguridade Social e contratos de traballo dos novos empregados/as, así como canta documentación lle poida ser requirida polo concello de Muros de cara a comprobación do mantemento das circunstancias que se tiveron en conta para a concesión da respectiva bonificación. Para poder gozar da bonificación o suxeito pasivo beneficiario deberá estar ao corrente no pagamento das súas débedas coa Facenda Estatal, Autonómica e local así como nas cotas correspondentes á Seguridade Social. Corresponde ao pleno do concello a declaración de especial interese ou utilidade municipal por concorrer circunstancias de fomento de emprego así como o outorgamento das ditas bonificacións, debendo contar co voto favorable da maioría simple dos seus membros. A presente Ordenanza fiscal entrará en vigor ao día seguinte da publicación do seu texto íntegro no Boletín Oficial da Provincia, conforme o establecido no artigo 17.4 do Real Decreto Lexislativo 2/2004, de 5 de marzo, sendo de aplicación a partir do 1 de xaneiro de 2023 e permanecendo en vigor ata a súa modificación ou derrogación expresa.” Muros, 2 de febreiro de 2022 A alcaldesa María Inés Monteagudo Romero